Siphnos

SiphnosPlinius Maior IV.66 ː Siphnus, ante Meropia et Acis appellata... et XXXVI.159. (Graece ) est insula a Paro ad occidentem versa, in catena insularum Cycladum numerata. Usque ad annum 2010 nomo vel praefecturae Cycladibus attributa nunc demus Callicratis est ad regionem Aegaei Australis pertinens.
Area insulae est fere 74 km², longitudo 15 km, latitudo usque ad 7.5 km. Summus mons est Propheta Elias 682 m. Monasterium summo in monte situm a saeculo undevicesimo relictum est.

 Historia 
Siphnum iam Aetate Aenea inhabitatam fuisse variis repertis attestatum est. Auro argentoque obtinendo insula antiquitate dives facta est. Incolae Delphis etiam thesaurum notabilem circa 530 a.C.n. exstruere potueruntHerodotus, Thalia 57-58.  X.11.2. Illis metallis exhaustis insula ad paupertatem redacta est.
Salaminiae pugnae cum Atheniensibus interfuerunt SiphniiHerodotus VIII.46 et 48. (480 a.C.n.) et post bellum Delio Foederi accesserunt.

 De vestigiis archaeologicis 
Praeter duas arces Mycenaeas inter XIV et XII saeculum a.C.n. munitas archaeologi non minus quam 76 turres inter sextum et tertium saeculum a.C.n. erectas in hac insula numerant, quae non tantum ad oram tuendam adversus piraticas incursiones destinabantur sed etiam, ut videtur, ad signa inter se per lampades mittendaL'archéologue 2019, 150 (Iun./Iul./Aug.) ː 38-43. Item in parvo vico Castro ubi olim fuit insulae caput Asty nonnulla vestigia antiqua conspiciuntur.

 Siphnos hodierna 
Siphno his diebus circiter 2600 incolae sunt, quorum fere 1000 vicos concretos Apollonia et Artemonas inhabitant. 200 incolae in portu Camarae vivunt, ex quo semper pontones ad Piraeum et insulas vicinas vehuntur.

100 metra super arduum litus orientale olim locus medius nomine Castrum situm est. Castrum est locus munitus (quos locos Byzantini "Castrum" nominaverunt), cuius moenia a muris domuum circulo aedificatorum formantur.

Insula pro Cycladibus admodum viridis est. Agricultura, imprimis olearum vinique cultus, etiamnunc magni momenti est. Praeterea iam ab antiquitate ars figlina exercetur. Metalla non iam obtinentur, periegesis autem nuper accrescit.

 Incolae notabiles 
 Diphilus Siphnius, medicus Graecus antiquus

 Notae 

 Bibliographia 
 J. Theodore Bent, The Cyclades, or Life Among the Insular Greeks (Londinii: Longmans Green, 1885) pp. 21-40 

 Nexus externi 
 Situs officialis 

Categoria:Insulae Maris Aegaei
Categoria:Insulae Graeciae
Categoria:Cyclades
Categoria:Melos
Categoria:Demi Graeciae
Categoria:Aegaeum Australe